**Kauno miesto Aleksoto tikslinės teritorijos vietos veiklos grupė, vadovaujantis 2014-2020 m. Europos sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“** 8.6 investicinio prioriteto „Bendruomenės inicijuojamų vietos plėtros strategijų įgyvendinimas“ 8.6.1 uždaviniu „Pagerinti vietines įsidarbinimo galimybes ir didinti bendruomenių socialinę integraciją, išnaudojant vietos bendruomenių, verslo ir vietos valdžios ryšius“ bei **Kauno miesto integruota teritorijų vystymo programa** [**http://www.kaunas.lt/?3569837422**](http://www.kaunas.lt/?3569837422)

**rengia Aleksoto vietos plėtros 2015-2020 m. strategiją ir kviečia visas suinteresuotas organizacijas prisidėti ir teikti pasiūlymus rengiamai strategijai. Pasiūlymų laukiame iki gruodžio 13 d. adresu:** [**vvgaleksotas@gmail.com**](mailto:aleksotovvg@gmail.com)

**Pagal Priemonę numatomos remti ir strategijoje numatomos veiklos:**

**1.Bendruomenės inicijuojamos veiklos**, skirtos mažinti vietos plėtros strategijos įgyvendinimo teritorijos gyventojų esamą socialinę atskirtį, taip padidinant darbingų gyventojų socialinę integraciją ir (ar) pagerinant jų padėtį darbo rinkoje:

1.1.bendrųjų socialinių paslaugų socialinę atskirtį patiriantiems gyventojams teikimas;

1.2. informacijos apie įvairiose organizacijose prieinamas socialines paslaugas sklaida socialinę atskirtį patiriantiems gyventojams ir tarpininkavimas šias paslaugas gaunant;

**2**. **Neaktyvių darbingų gyventojų užimtumui didinti** skirtų neformalių iniciatyvų įgyvendinimas, siekiant pagerinti šių asmenų padėtį darbo rinkoje:

2.1. naujų profesinių įgūdžių įgijimas (neformalus profesinis mokymas,  savanoriška veikla (savanorystė), praktinių darbo įgūdžių įgijimas, ugdymas darbo vietoje;

2.2. tarpininkavimas ar kita pagalba;

**3. Gyventojų verslumui didinti** (t. y., verslo kūrimui ir pradedamo verslo plėtojimui reikalingiems gebėjimams stiprinti) skirtų neformalių iniciatyvų įgyvendinimas, siekiant pagerinti darbingų vietos veiklos grupės teritorijos gyventojų padėtį darbo rinkoje;

**4. Bendradarbiavimo ir informacijos sklaidos tinklų, reikalingų** 1–3 veiklų vykdymui ir rezultatų pasiekimui užtikrinti kūrimas ir palaikymas (įskaitant bendradarbiavimą su kitų miestų, kaimo vietovių, žuvininkystės regionų vietos veiklos grupėmis);

**5.Gyventojų savanoriškos veiklos skatinimas**, atlikimo organizavimas ir savanorių mokymas (remiama tik kartu su 1- 4 veiklomis).

**Priemonės įgyvendinimo stebėsenos rodikliai.**

**Rezultato rodikliai:**

1. „BIVP projektų veiklų dalyvių, kurių padėtis darbo rinkoje pagerėjo praėjus 6 mėnesiams po dalyvavimo ESF veiklose, dalis“  – 20%.

2. „Socialinių partnerių organizacijose ar NVO savanoriaujančių dalyvių (vietos bendruomenės nariai) dalis praėjus 6 mėnesiams po dalyvavimo ESF veiklose“ – 10%.

3. ,,Darbingi asmenys (vietos bendruomenės nariai), kurių pagerėjo padėtis darbo rinkoje ir (arba) kurie ėmė aktyviau dalyvauti visuomenės gyvenime praėjus 6 mėnesiams po to, kai jo šeimos nariui buvo suteiktos socialinės paslaugos“ – 10%.

**Produkto rodikliai:**

1.„BIVP projektų veiklų dalyviai (įskaitant visas tikslines grupes)“. Numatoma ~ 1000

2. „Projektų, kuriuos visiškai arba iš dalies įgyvendino socialiniai partneriai ar NVO, skaičius“ Numatoma ~10–20

**Galimi projekto pareiškėjai:** viešieji ir privatūs juridiniai asmenys, kurie veiklą vykdo vietos plėtros strategijos įgyvendinimo teritorijoje.

**Galimi projektų partneriai:** viešieji ir privatūs juridiniai asmenys, kurie veiklą vykdo vietos plėtros strategijos įgyvendinimo teritorijoje ar besiribojančiose teritorijose.

**Darbo grupės vadovas**

**Kauno miesto Aleksoto vietos veiklos grupės pirmininkas Arūnas Samochinas.**

**El. paštas: vvgaleksotas@gmail.com**